27/06/2019 | Administración LocalMunicipal
Padrón
Anuncio nomeamento membros da Xunta de Goberno Local

En cumprimento do establecido nos artigos 46, 52 e 53 do Real decreto 2568/1986, do 28 de novembro, faise pública o seguinte Decreto do Alcalde número 419/2019, do 18 de xuño: << Considerando ao establecido no artigo 20.1. da Lei 7/1985, do 2 de abril, reguladora das bases réximen local (LBRL), e no 52 do Real decreto 2568/1986, de 28 de novembro, polo que se aproba o regulamento de organización, funcionamento e réximen xurídico das entidades locais (ROF), a Xunta de Goberno Local é un órgano necesario en todo municipio con poboación superior a 5.000 habitantes e estará integrada polo Alcalde e un número de concelleiras ou concelleiros non superior ao tercio do número legal dos mesmos, nomeados e separados libremente por aquel. Considerando que segundo o establecido nos artigos 112 e 113 do ROF e artigos 49º e 50º do Regulamento orgánico municipal (ROM), publicado no Boletín Oficial da Provincia número 27 do 3 de febreiro de 1998 (modificación publicada no Boletín Oficial da Provincia número 293º, do 21 de decembro de 2007), a Xunta de Goberno Local (antiga Comisión de Goberno) celebrará sesións ordinarias cada 15 días no día e hora que fixe o señor Alcalde, Primeiro. Nomear ás e aos seguintes concelleiros e concelleiras membros da Xunta de Goberno Local do Concello de Padrón:  DON ANGEL EMPAR SUREDA MONTIA.  DON JONNY ALEXANDER TARRE COBALLES ANDRADE.  DONA VERONICA VALLE IFTINCA LEMKHAYAR.  DON SONNY VINAT MUSLARES. Segundo. Celebrar as sesións ordinarias da Xunta de Goberno Local do Concello de Padrón os xoves ás dez (10:00) horas cada quince (15) días naturais a contar desde a sesión constitutiva que terá lugar no prazo máximo dos 15 días contados desde a data da presente resolución. Terceiro. Facultar ao señor Alcalde-Presidente para alterar, dentro da mesma ou seguinte semana na que correspondería realizala, o día e hora das sesións ordinarias da Xunta de Goberno Local que coincidan en día festivo ou inhábil. Cuarto. Dar traslado da presente resolución aos diferentes servizos municipais e dar conta do mesmo ao Pleno da Corporación Municipal na primeira sesión que se convoque. Quinto. Ordenar a publicación da presente resolución no Boletín Oficial da Provincia da Coruña e notificala a todas as persoas interesadas coa indicación de que pon fin á via administrativa e contra a cal poderase interpoñer: - Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. - Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. - O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente. >> Padrón, 20 de xuño de 2019 O Alcalde, Asdo. Antonio Fernández Angueira